Leif Brandt

Leif Brandt (1914–2005) var billedkunstner, reklametegner og grafisk designer for Hydro. Som billedkunstner var hans hovedmedium akvarell, men han brukte også olje og blandingsteknikker. Han malte i hovedsak landskapsmalerier, men har også bidratt med illustrasjoner til ulike prosjekter. 

Han var en del av motstandsbevegelsen under andre verdenskrig og måtte flykte til Sverige med sin kone Bergljot Brandt, da han var etterlyst av tyskerne. Han arbeidet så hos svensk rikspoliti som hundefører, før han kom hjem igjen til Norge etter krigens slutt. 

Brandt arbeidet store deler av sin karriere for Hydro som grafisk tegner og er også kunstneren bak veggkunsten på Hydros bygning på Magnor. I 1963 sto han for utsmykningen av Notodden sykehus. Han er innkjøpt av Haugesund Lufthavn og Karmøy rådhus. Han tegnet Norges Røde Kors' julemerke i 1967, 1968, 1969 og 1970. I 1982 holdt han separatutstilling i «Det lille atelier» i Oslo.

Referanser 

Norske billedkunstnere
Norske illustratører